Šv. arkangelo Mykolo katedra (Belgradas)
44°49′05″š. pl. 20°27′08″r. ilg.﻿ / ﻿44.81806°š. pl. 20.45216°r. ilg.﻿ / 44.81806; 20.45216 Šv. arkangelo Mykolo katedra, taip pat vadinama tiesiog Katedra (serb. Саборна црква) – Serbijos stačiatikių bažnyčios cerkvė Belgrade. Katedra yra Serbijos stačiatikių bažnyčios Belgrado ir Karlovcų arkivyskupijos centras. Katedra yra senojoje Belgrado miesto dalyje, Kralja Petra ir Kneza Sime Markovića gatvių sankryžoje (buv. Bobjavlenska ir Dubrovačka gatvės). Dėl savo architektūros ir meno kūrinių katedra yra išskirtinis kultūros paminklas. Aplink katedrą statėsi XIX a. pirmosios pusės serbų Belgradas, ji buvo miesto bažnytiniu, administraciniu ir kultūriniu centru. 1979 m. katedra paskelbta ypatingos reikšmės Serbijos respublikos kultūros paminklu.